நாம  விலைக் கொடுத்து  வாங்கின சுண்டைக்காய். இதை  விற்போம், விதைப்போம்,  பயிராக்குவோம், பகிர்ந்துக் கொள்வோம் அதைக் கேட்க நீ யாருன்னு வீர பாண்டிய  கட்டபொம்மன் ரேஞ்சுக்கு  வசனம் பேசனும்னு தோணும்  தானே! .சரி!  சாதாரண சுண்டைக் காய்க்கே  இவ்ளோ  வீராப்போட இருக்கோமே!  நாம  பயன்படுத்துகிற  மென்பொருள் நமக்கிந்த  அடிப் படைச் சுதந்திரத்தை  கொடுக்குதான்னு என்றைக்காவது  யோசிச்சிருக்கோமா!  பிரபலமாக  போலித்தனமாகவும், அங்கொன்றும் இங்கொன்றுமாக உண்மையான  உரிமத்தோடும் இன்று  பயன்படுத்தப்படும்  இயங்குத் தளத்தின்  உரிமம்  சொல்வதன் தமிழாக்கத்தைக் கேளுங்கள்... .இந்த மென்பொருளை தாங்கள் வாங்கவில்லை. இதனைப் பயன்படுத்தும் உரிமம் மட்டுமே உங்களுக்கு வழங்கப்படுகிறது. இதன் மீதான அனைத்து உரிமங்களும் மைக்ரோசாப்டுக்கே. வேறுவகையிலான சட்டங்கள் உங்களுக்கு இதைப் பயன்படுத்துவதற்கு சிறப்பு சலுகைகள் வழங்கிடாத பட்சத்தில் இந்த உடன்படிக்கைக்கு உட்பட்டு இம்மென்பொருளைப் பயன்படுத்துவதற்குச் சம்மதிக்கின்றீகள். .நமக்கு நாமே  விலங்கிட்டுக் கொள்வது போலில்லை? சுகத்துக்காக சுதந்திரத்தை  நம்  சமூகம் விலையாகக் கொடுத்துக் கொண்டிருப்பது புலப்படுகிறதா? சுண்டைக்காய்க்கு மல்லு கட்டிய நாம்  மென்பொருள் விடயத்தில் கோட்டை  விடப் போகிறோமா?.தலைப்பின்  நோக்கம் புரிந்திருக்குமே!  அதான் விடுதலை  விரும்பத் துவங்குவோமென்கிறோம்! விரும்பினால் மட்டும் போதுமா? அதற்கான வழி காட்ட வேண்டாமா எனத் தாங்கள் நினைப்பது புரிகிறது. வரும்வாரங்களில் வழிக்கான  வாசல் திறக்கும்!.பகுப்பு:மென்பொருள் விடுதலை